Vi har boet hos Lucia og Tomeu en uge og kan på det varmeste anbefale stedet til andre. Huset ligger i en lille, stille landsby oppe på bjergsiden, men alligevel kun få minutters kørsel fra motorvejen og togforbindelse til Palma. Stedet ligger i et meget smukt område og er et godt udgangspunkt for ture til steder som Alcudia, Pollenca, Lluc eller vandreture i bjergene. Værelset er enkelt og smagfuldt indrettet og med toilet og brusebad. Man kan frit bruge køkken, TV stue og haven som deles med gæsterne i det andet værelse som lejes ud. Da huset er et stenhus og vi var der lidt uden for sæsonen, var der stadig lidt koldt og fugtigt på værelset om aftenen og morgenen så tag en trøje med hvis du er kuldskær ligesom mig. Lucia er en meget sød værtinde hun kommer med æg og appelsiner og citroner fra haven til morgenjuicen og rent drikkevand henter man fra brønden i husets indre gård.
Der er flere gode restauranter i Lloseta som ligger 1 km væk, hvis man vil spise ude.